
RAPORT

asupra proiectului de lege pentru aprobarea Ordonanţei Guvernului nr. 14/2002 

privind constituirea şi funcţionarea parcurilor ştiinţifice şi tehnologice


În urma examinării proiectului de lege pentru aprobarea Ordonanţei Guvernului nr. 14/2002 privind constituirea şi funcţionarea parcurilor ştiinţifice şi tehnologice, în şedinţa din 5 martie 2002, Comisia , cu unanimitate de voturi, propune ca acesta să fie supus spre dezbatere şi adoptare cu următoarele amendamente:

Nr.

crt.
Textul iniţial
Text adoptat de Comisie
Motivare

1
Articol unic:

Se aprobă Ordonanţa Guvernului nr. 14 din 24 ianuarie 2002 privind constituirea şi funcţionarea parcurilor ştiinţifice şi tehnologice, adoptată în temeiul art.1 pct.VII poz.5 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial, Partea I, nr.82 din 1 februarie 2002. 
Articol unic:

Se aprobă Ordonanţa Guvernului nr. 14 din 24 ianuarie 2002 privind constituirea şi funcţionarea parcurilor ştiinţifice şi tehnologice, adoptată în temeiul art.1 pct.VII poz.5 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial, Partea I, nr.82 din 1 februarie 2002, cu următoarele modificări:


2
Titlul Ordonanţei

Ordonanţă privind constituirea şi funcţionarea parcurilor ştiinţifice şi tehnologice
Text fără modificări


3
CAPITOLUL I 
Dispoziţii generale 

Art. 1. - (1) Prezenta ordonanţă reglementează regimul juridic privind constituirea şi funcţionarea parcurilor ştiinţifice şi tehnologice. 

(2) În sensul prezentei ordonanţe, parcul ştiinţific şi tehnologic reprezintă o zonă în cadrul căreia se desfăşoară activităţi de învăţământ, de cercetare, de transfer tehnologic al rezultatelor cercetării şi valorificarea acestora prin activităţi economice. 

(3) Parcul ştiinţific şi tehnologic se înfiinţează în scopul utilizării rezultatelor activităţii de cercetare şi aplicării tehnologiilor avansate în economie şi în scopul creşterii participării instituţiilor de învăţământ superior acreditate şi a unităţilor de cercetare-dezvoltare la procesul de dezvoltare economico-socială prin ştiinţă şi tehnologie. 

(4) Parcul ştiinţific şi tehnologic se constituie printr-un contract de asociere în participaţiune încheiat între o instituţie de învăţământ superior acreditată şi/sau o unitate de cercetare-dezvoltare, pe de o parte, şi regii autonome, companii naţionale, societăţi comerciale, administraţia publică locală, asociaţii patronale sau profesionale, persoane fizice, investitori români ori străini, pe de altă parte, asociere denumită în continuare ,,consorţiu,,. 

(5) Parcul ştiinţific şi tehnologic este administrat de o societate comercială, denumită în continuare ,,administrator,,, desemnată de către consorţiu şi a cărei activitate exclusivă este administrarea parcului ştiinţific şi tehnologic. Administratorul este desemnat de consorţiu, prin consens, în cadrul actului de constituire prevăzut la alin. (4).
Text fără modificări


4
Art. 2 – Obiectivele economico-sociale urmărite prin înfiinţarea parcului ştiinţific şi tehnologic sunt: 

a) transferul tehnologic de rezultate ale cercetării la agenţii economici interesaţi în fabricarea produselor sau a pachetelor de produse şi servicii cu valoare concurenţială şi valorificarea acestora pe piaţa internă sau externă; 

b) stabilizarea specialiştilor cu performanţe profesionale în domeniile cercetării şi învăţământului superior; 

c) formarea tinerilor pentru activitatea de cercetare; 

d) atragerea de fonduri private în învăţământ şi cercetare; 

e) valorificarea pe piaţă a rezultatelor cercetării româneşti; 

f) crearea de noi locuri de muncă în domeniul tehnologiilor avansate; 

g) stimularea potenţialului inovativ şi tehnico-ştiinţific al personalului academic, universitar, al cercetătorilor şi al studenţilor; 

h) orientarea universităţilor acreditate şi a unităţilor de cercetare spre mediul economic şi social; 

i) integrarea studenţilor şi absolvenţilor instituţiilor de învăţământ superior în mediul socio-economic; 

j) stimularea iniţiativei instituţiilor de învăţământ superior acreditate şi a unităţilor de cercetare-dezvoltare pentru atragerea de noi surse de finanţare; 

k) stimularea agenţilor economici pentru participarea activă a sectorului privat la dezvoltarea şi valorificarea cercetării şi inovării, prin realizarea unor produse comerciale de înaltă tehnicitate; 

l) atragerea companiilor străine pentru a investi în activităţi de transfer tehnologic; 

m) dezvoltarea potenţialului ştiinţific, tehnologic şi economic la nivel regional.
Text fără modificări


5
CAPITOLUL II 
Patrimoniul parcului ştiinţific şi tehnologic 
Text fără modificări


6
Art. 3. - Patrimoniul parcului ştiinţific şi tehnologic se constituie din aportul participativ al membrilor consorţiului, cu garantarea cedării în folosinţă a bunurilor mobiliare şi imobiliare pe toată perioada de funcţionare a acestuia, conform contractului de asociere în participaţiune prevăzut la art. 1 alin. (4).
Text fără modificări


7
Art. 4. - Terenul sau terenurile aferente parcului ştiinţific şi tehnologic trebuie să îndeplinească, cumulativ, următoarele condiţii: 

a) să fie liber (e) de orice sarcini; 

b) să nu facă obiectul unor litigii în curs de soluţionare la instanţele judecătoreşti cu privire la situaţia lor juridică.
Text fără modificări


8
Art. 5 - Baza materială a parcului ştiinţific şi tehnologic trebuie să îndeplinească următoarele condiţii: 

a) să dispună de amplasamente şi de condiţii de locaţie, stabilite conform Metodologiei de autorizare şi reconfirmare periodică a parcului ştiinţific şi tehnologic, prevăzută la art. 7 lit. b); 

b) să dispună de dotările necesare desfăşurării activităţii în domeniul propus.


Text fără modificări


9
CAPITOLUL III 
Autorizarea parcurilor ştiinţifice şi tehnologice 
Text fără modificări


10
Art. 6 - (1) Parcurile ştiinţifice şi tehnologice pot funcţiona numai după obţinerea autorizaţiei de funcţionare eliberate în condiţiile prezentei ordonanţe. 

(2) Autorizaţia de funcţionare a parcului ştiinţific şi tehnologic se obţine de către administrator, dacă se îndeplinesc cumulativ următoarele condiţii: 

a) demonstrează competenţa ştiinţifică şi experienţa membrilor consorţiului în domeniul de activitate propus; 

b) face dovada că dintre membrii consorţiului fac parte o instituţie de învăţământ superior acreditată şi/sau o unitate de cercetare-dezvoltare; 

c) are asigurate terenul, spaţiile, dotările şi serviciile necesare funcţionării parcului ştiinţific şi tehnologic; 

d) dispune de resurse umane competente în domeniul de activitate propus; 

e) oferă servicii performante de administrare şi consultanţă managerială, comercială, economică, financiar-contabilă, juridică, acţiuni de promovare, mediere şi informare, servicii de marketing, accesibile tuturor entităţilor care îşi desfăşoară sau urmează să îşi desfăşoare activitatea în cadrul parcului ştiinţific şi tehnologic. 

(3) Autorizaţia de funcţionare a parcului ştiinţific şi tehnologic se acordă de Ministerul Educaţiei şi Cercetării pe baza analizei şi evaluării unei solicitări, care trebuie să conţină: 

a) contractul de asociere în participaţiune al membrilor consorţiului; 

b) planul de afaceri pentru funcţionarea parcului ştiinţific şi tehnologic; 

c) statutul administratorului.
Text fără modificări


11
CAPITOLUL IV 
Atribuţii şi facilităţi



12
Art. 7. - Ministerul Educaţiei şi Cercetării este organul de specialitate al administraţiei publice centrale care, în domeniul parcurilor ştiinţifice şi tehnologice, are următoarele atribuţii: 

a) acordă, retrage sau anulează, după caz, autorizaţia de funcţionare a parcului ştiinţific şi tehnologic, prin ordin al ministrului; 

b) elaborează Metodologia de autorizare şi reconfirmare periodică a parcului ştiinţific şi tehnologic; 

c) stabileşte criteriile şi elaborează procedura de admitere în parcul ştiinţific şi tehnologic a agenţilor economici; 

d) monitorizează activităţile parcurilor ştiinţifice şi tehnologice şi susţine dezvoltarea acestora prin politica şi strategia de transfer tehnologic; 

e) colaborează cu celelalte autorităţi guvernamentale, cu administraţia publică locală, cu organizaţiile neguvernamentale şi cu experţi independenţi pentru sprijinirea activităţilor şi dezvoltarea parcurilor ştiinţifice şi tehnologice. 
Text fără modificări


13
Art. 8. - Consorţiul are următoarele atribuţii principale: 

a) elaborează programe de detaliu privind funcţionarea şi dezvoltarea parcului ştiinţific şi tehnologic în domeniile strategice ale economiei naţionale şi în concordanţă cu strategiile de dezvoltare a domeniilor vizate; 

b) planifică şi urmăreşte creşterea permanentă a eficienţei economice; 

c) aprobă acţiunile strategice de dezvoltare a parcului ştiinţific şi tehnologic şi facilitează atragerea şi înfiinţarea de noi agenţi economici la propunerea administratorului; 

d) stabileşte drepturile şi obligaţiile specifice ale administratorului pe baza cadrului general prevăzut de Metodologia de autorizare şi reconfirmare periodică a parcului ştiinţific şi tehnologic, prevăzută la art. 7 lit. b); 

e) verifică îndeplinirea obligaţiilor de către administrator.
Text fără modificări


14
Art. 9. - Administratorul parcului ştiinţific şi tehnologic are următoarele obligaţii principale: 

a) administrează parcul ştiinţific şi tehnologic şi asigură aplicarea programelor consorţiului; 

b) gestionează patrimoniul constituit şi organizează activităţile de reparaţii şi întreţinere a infrastructurii şi utilităţilor; 

c) asigură selectarea solicitărilor de admitere în parcul ştiinţific şi tehnologic, primite din partea agenţilor economici pe baza procedurii prevăzute la art. 7 lit. c); 

d) asigură, direct sau prin terţi, serviciile necesare pentru agenţii economici din parcul ştiinţific şi tehnologic, cu prioritate prin personalul partenerilor consorţiului, respectiv: sprijin pentru dezvoltarea parteneriatelor interne şi internaţionale; consultanţă de afaceri; consultanţă tehnologică; promovarea activităţilor parcului ştiinţific şi tehnologic; 

e) asigură şi întreţine baza de date pe profilul activităţii parcului ştiinţific şi tehnologic; 

f) valorifică toate facilităţile legale în beneficiul activităţilor economice din parcul ştiinţific şi tehnologic; 

g) asigură legătura cu administraţia publică centrală şi locală.
Text fără modificări


15
Art. 10. - Pentru constituire şi dezvoltare parcul ştiinţific şi tehnologic poate beneficia de: 

a) reduceri de impozite acordate de administraţia publică locală pentru bunurile imobile şi terenurile transmise în folosinţă parcului ştiinţific şi tehnologic, precum şi alte facilităţi ce pot fi acordate, potrivit legii de către administraţia publică locală; 

b) programe de dezvoltare pentru realizarea infrastructurii, investiţii şi dotări cu echipamente, din partea administraţiei publice centrale şi locale, a societăţilor private şi din asistenţă financiară externă; 

c) donaţii, concesionări şi fonduri structurale pentru dezvoltare; 

d) alte surse.
Art.10 se modifică şi se completează cu litere noi  a1, a2 şi a3, cu următorul conţinut:

a) reduceri de impozite acordate de administraţia publică locală pentru bunurile imobile şi terenurile transmise în folosinţă parcului ştiinţific şi tehnologic, precum şi alte facilităţi ce pot fi acordate, potrivit legii, de către administraţia publică locală;
a1) scutirea de la plata taxelor percepute pentru modificarea destinaţiei sau pentru scoaterea din circuit agricol a terenului aferent parcului ştiinţific  şi tehnologic;

a2) deducerea din profitul impozabil a unei cote de 20% din valoarea investiţiilor realizate în parcul ştiinţific şi tehnologic pentru agenţii economici care realizează astfel de investiţii în construcţii pentru transportul şi distribuţia energiei electrice, a energiei termice, a gazelor naturale şi a apei;

a3) amânarea pe perioada de realizare a investiţiei respective, până la punerea în funcţiune a parcului ştiinţific şi tehnologic, a taxei pe valoare adăugată pentru materiale, echipamente şi conexiuni la reţele de utilităţi. (Autor: Ferencz Asztalos) 

b) programe de dezvoltare pentru realizarea infrastructurii, investiţii şi dotări cu echipamente, din partea administraţiei publice centrale şi locale, a societăţilor private şi din asistenţă financiară externă; 

c) donaţii, concesionări şi fonduri structurale pentru dezvoltare; 

d) alte surse.
Precizarea mijloacelor de sprijin financiar pentru înfiinţarea şi funcţionarea parcurilor ştiinţifice şi tehnologice.

16
Art. 11. - Agenţii economici care îşi desfăşoară activitatea în parcul ştiinţific şi tehnologic beneficiază de: 

a) condiţii avantajoase de locaţie şi folosire a infrastructurii şi a comunicaţiilor, cu eşalonarea plăţilor, asigurate sau facilitate de administrator pe o perioadă determinată de funcţionare; 

b) reduceri de tarife sau gratuităţi pentru unele servicii oferite de administrator.
Text fără modificări


17
CAPITOLUL V 
Măsuri de stimulare a specialiştilor participanţi la activităţile parcului ştiinţific şi tehnologic
Text fără modificări


18
Art. 12. - (1) Cadrele didactice, cercetătorii, studenţii şi absolvenţii de la formele postuniversitare de pregătire şi inventatorii titulari de brevet vor fi angajaţi cu prioritate în activităţile parcului ştiinţific şi tehnologic. 

(2) Activităţile efectuate de studenţi în cadrul parcului ştiinţific şi tehnologic se pot echivala cu activităţile de practică în producţie sau de laborator de specialitate, aşa cum sunt prevăzute prin programa de studiu.
Text fără modificări


19
CAPITOLUL VI 
Dispoziţii finale
Text fără modificări


20
Art. 13. - (1) Ministerul Educaţiei şi Cercetării poate retrage autorizaţia de funcţionare a parcului ştiinţific şi tehnologic dacă, pe baza monitorizării şi evaluării periodice, constată nerespectarea Metodologiei de autorizare şi reconfirmare periodică a parcului ştiinţific şi tehnologic, prevăzută la art. 7 lit. b), şi înştiinţează în scris administratorul cu 60 de zile înainte. 

(2) Autorizaţia de funcţionare a parcului ştiinţific şi tehnologic nu este transmisibilă. 

(3) Modificările componenţei consorţiului în perioada de funcţionare a parcului ştiinţific şi tehnologic sunt permise numai cu condiţia menţinerii scopului pentru care a fost constituit şi cu aprobarea Ministerului Educaţiei şi Cercetării. 

(4) În caz de încetare a activităţii parcului ştiinţific şi tehnologic administratorul înştiinţează în scris, cu 60 de zile înainte, Ministerul Educaţiei şi Cercetării.
Text fără modificări


21
Art. 14. – Ministerul Educaţiei şi Cercetării va emite, în termen de 30 de zile de la data intrării în vigoare a prezentei ordonanţe, Metodologia de autorizare şi reconfirmare periodică a parcului ştiinţific şi tehnologic şi Procedura de admitere în parcul ştiinţific şi tehnologic a agenţilor economici, care vor fi aprobate prin ordin al ministrului.
Text fără modificări



În raport de obiectul şi conţinutul său, proiectul de lege face parte din categoria legilor ordinare.


Amendamentele respinse se regăsesc în  anexă.

                  Preşedinte,











                 Secretar,

Prof.univ.dr.ing. Anghel Stanciu









      Ing. Nicolae Vasilescu

Expert

   














Adrian Petre


ANEXA

AMENDAMENTE RESPINSE

asupra proiectului de lege pentru aprobarea Ordonanţei Guvernului nr. 14/2002

privind constituirea şi funcţionarea parcurilor ştiinţifice şi tehnologice

Nr.

crt
Text iniţial
Amendament respins (autorul)
Motivare

1
Art. 1. - (1) Prezenta ordonanţă reglementează regimul juridic privind constituirea şi funcţionarea parcurilor ştiinţifice şi tehnologice. 

(2) În sensul prezentei ordonanţe, parcul ştiinţific şi tehnologic reprezintă o zonă în cadrul căreia se desfăşoară activităţi de învăţământ, de cercetare, de transfer tehnologic al rezultatelor cercetării şi valorificarea acestora prin activităţi economice. 

(3) Parcul ştiinţific şi tehnologic se înfiinţează în scopul utilizării rezultatelor activităţii de cercetare şi aplicării tehnologiilor avansate în economie şi în scopul creşterii participării instituţiilor de învăţământ superior acreditate şi a unităţilor de cercetare-dezvoltare la procesul de dezvoltare economico-socială prin ştiinţă şi tehnologie. 

(4) Parcul ştiinţific şi tehnologic se constituie printr-un contract de asociere în participaţiune încheiat între o instituţie de învăţământ superior acreditată şi/sau o unitate de cercetare-dezvoltare, pe de o parte, şi regii autonome, companii naţionale, societăţi comerciale, administraţia publică locală, asociaţii patronale sau profesionale, persoane fizice, investitori români ori străini, pe de altă parte, asociere denumită în continuare ,,consorţiu,,. 

(5) Parcul ştiinţific şi tehnologic este administrat de o societate comercială, denumită în continuare ,,administrator,,, desemnată de către consorţiu şi a cărei activitate exclusivă este administrarea parcului ştiinţific şi tehnologic. Administratorul este desemnat de consorţiu, prin consens, în cadrul actului de constituire prevăzut la alin. (4).
Art.1 Se propune completarea la alin. (2) cu un aliniat (21) cu următorul cuprins: 

(21) Activităţile desfăşurate de unităţile de cercetare, dezvoltare şi inovare tehnologică se includ în Programele naţionale de cercetare ştiinţifică şi dezvoltare tehnologică.

Deputaţi: Asztaloş Ferenc şi Makkai Gergen
Obiectivele şi atribuţiile parcurilor ştiinţifice şi tehnologice nu includ activităţi ale programelor naţionale de cercetare-dezvoltare.

